Used Skoda Rapid Spaceback Hatchback Diesel in Metallic Grey from Evans Halshaw Vauxhall Bedford - 548468
1.6 TDI CR 90 S 5dr 2014 (14) Last edited by PeterKorsgaard. Based on work by AndreaFanfani, ka6sox, and jbowler. Originally by jbowler. Leon van Nierop se resensie: Loving Vincent | Maroela Media
Leon van Nierop se resensie: Loving Vincent
Loving Vincent – 4 sterre
Met Douglas Booth en Saoirse Ronan
Regisseurs: Dorota Kobiela en Hugh Welchman
Hier is ŉ kunsrolprent in die ware sin van die woord wat jou lewe kan verander. Dit is dan ook benoem vir ŉ Oscar as beste animasierolprent. Maar moenie Mickey Muis of die wrede koningin in Frozen verwag nie.
Meer as ŉ honderd kunstenaars het vyf jaar lank hieraan gewerk en het die beroemde en tragiese kunstenaar, Vincent van Gogh, se lewensverhaal deur middel van bewegende skilderye vertel. Dit beteken dat werklike akteurs al die rolle gespeel het van die mense wat ŉ invloed op sy lewe gehad het, maar dat hulle lewensgetrou geskets is met die akteur wat die bewegings uitgevoer het. Maar die mees unieke element in hierdie storie is: die meeste van sy beroemdste skilderye kry hier lewe en beweeg terwyl die karakters voor die landskappe staan, (soos die kraaie oor die koringland of die sterbesaaide uitspansel), en sy verhaal vertel.
Voornemende kykers moet besef dit neem ŉ rukkie vir jou oë om aan die tegniek gewoond te raak, maar as jy dit eers visueel verstaan, word dit ŉ onvergelyklike en lewegewende reis deur Van Gogh se tragiese bestaan wat geëindig het in sy skynbare selfmoord. Die rolprent vra: was dit werklik selfmoord?
Dit skenk nie soveel aandag aan die berugte insident toe hy sy oor afgesny het nie, maar konsentreer eerder om die wyse waarop hy misken en emosioneel mishandel is, maar laat ook reg geskied aan sy talle helder en lewendige skilderye waarvan daar net een in sy leeftyd verkoop is.
Uiteraard is die dialoog eksposisioneel, met ander woorde mense praat oor wat met Van Gogh gebeur het in sy verlede en wie hy was. Min gebeur dus, maar baie inligting word deur middel van dialoog en vertellings gegee.
As jy ŉ Van Gogh-bewonderaar is en afdrukke van sy werke jou aantekeningboeke of mure versier, sal jy hierdie unieke rolprent, gedeeltelik geanimeer, nooit vergeet nie. Slegs aanbeveel vir kunsfoendies, maar ook vir mense wat meer van Van Gogh se tragiese lewe wil weet.
Leon van Nierop resenseer weekliks rolprente soos hierdie een op kamera op sy Facebook-blad. Klik op hierdie skakel vir resensies oor rolprente met lokprente en interessante feite.
Leon van Nierop se resensie: The Disaster Artist
Lorinda Gerber · 1 jaar gelede
Ek sal sooo graag diè fliek wil sien!
Sal seker nooit op DVD beskikbaar wees nie. Dit is slegs by Cinema Nouveau van Ster Kinekor, en begin eers vanaf 23 Februarie 2018 te wys.